ועדת הכלכלה, כנסת 20, פרוטוקול מספר 173, 2016-02-22 10:30

איתן כבל: בוקר טוב, אני שמח לפתוח ישיבה שנייה של ועדת הכלכלה של הכנסת, גברתי מנהלת הוועדה, יועץ, רשמת, דובר, חברי כנסת, אורחים, אני רוצה לפתוח קודם כל ולהגיד לחברי יעקב פרי מזל טוב ביום הולדתו.

יעקב פרי: תודה רבה.

מירב בן ארי: גם השר אבי גבאי חוגג היום.

איתן כבל: לא מערבבים מין בשאינו מינו.

איתן כבל: יעקב, בשמי ובשם כל החברים – ממני בוודאי – אוהב אותך אהבה גדולה, מעריך אותך הערכה גדולה, שרק יהיה לך הכי טוב בעולם.

יעקב פרי: אתה יודע שזה הדדי.

איתן כבל: אני יודע, בגלל זה אמרתי את זה גם.

איתן כבל: היום עולה לדיון לקריאה שנייה ושלישית הצעת חוק הגנת הצרכן (תיקון מס' 44) (הודעה על סיום עסקה לתקופה קצובה), התשע"ו-2015, של חברי הכנסת: מירב בן ארי, רועי פולקמן, רחל עזריה, יואל חסון, חיליק בר, מיקי לוי, יעל גרמן, אלי כהן, טלי פלוסקוב, מיכאל אורן ויואב קיש.

איתן כבל: אנחנו בהקראה, בסך הכול, בהכנה לקריאה ראשונה די סיימנו את כל העניינים.

איתן כבל: חנה, זאב, נציגי משרד הכלכלה, אם יש דברים מעניינים אני אשמח לשמוע.

<לאה ורון: יש פה נציגות של איגוד לשכות המסחר?

<יפה חובב: כן.

איתן כבל: את רוצה להתייחס או שאת מוותרת על המאמץ?

<יפה חובב: לא מוותרת על המאמץ, כרגע אין מה להעיר.

איתן כבל: אוקיי, את יכולה אחרי שזה יאושר.

איתן כבל: בבקשה, אדוני היועץ, איתי.

<איתי עצמון: אני אקרא את הצעת החוק: "הצעת חוק הגנת הצרכן (תיקון מס' 44) (הודעה על סיום עסקה לתקופה קצובה), התשע"ו–2015 תיקון סעיף 13א 1.

<איתי עצמון: בחוק הגנת הצרכן, התשמ"א–1981 (להלן – החוק העיקרי), בסעיף 13א(ב) – (1) בפסקה (2), בסופה יבוא "המועד האמור יצוין בהבלטה מיוחדת ובאותיות ברורות וקריאות.

<איתי עצמון: "; (2) אחרי פסקה (2) יבוא: "(3) במסרון למספר הטלפון הנייד שמסר הצרכן לעוסק, אם מסר – 21 ימים לפני מועד סיום העסקה או ההתחייבות.

<איתי עצמון: "; תחילה ותחולה 2. (א) תחילתו של חוק זה שלושה חודשים מיום פרסומו (בסעיף זה – יום התחילה).

<איתי עצמון: (ב) הוראות חוק זה יחולו גם על עסקה לתקופה קצובה שנעשתה לפני יום התחילה, ובלבד שמועד סיום העסקה או ההתחייבות כהגדרתו בסעיף 13א(א) לחוק העיקרי הוא 21 ימים לפחות אחרי יום התחילה.

<איתי עצמון: " אני אתן הסבר קצר – הצעת החוק כוללת שתי הוראות בשני נושאים לעניין עסקה לתקופה קצובה: ההוראה הראשונה נוגעת לציון מועד סיום העסקה או ההתחייבות בחוזה, אם קיים חוזה בכתב, או במסמך גילוי, כאן מוצע שאותו מועד יצוין בהבלטה מיוחדת ובאותיות ברורות וקריאות באותו חוזה או מסמך בכתב; החלק השני של הצעת החוק נוגע לדרך נוספת למתן הודעה לצרכן, ההודעה תימסר גם באמצעות SMS, במסרון, למספר טלפון הנייד שמסר הצרכן לעוסק, אם מסר, 21 ימים לפני מועד סיום העסקה או ההתחייבות.

<איתי עצמון: אדוני, אנחנו קיבלנו הערות שאני חושבת שהן מוצדקות, מאיגוד לשכות המסחר, לעניין המועד הזה.

<איתי עצמון: כרגע מוצע שההודעה תימסר 21 ימים לפני מועד סיום העסקה.

איתן כבל: אם אינני טועה, זה היה קודם 14 יום ואנחנו שינינו את זה ל-21 יום.

<איתי עצמון: נכון, אבל ההערה הנכונה שקיבלנו היא שיכול להיות שהמועד הזה בין היתר נופל על יום שבתון או יום חג.

איתן כבל: כל מועד יכול באופן עקרוני.

<איתי עצמון: לכן, יכול להיות שנכון לכתוב טווח, יכול להיות שנכון לקבוע טווח של מספר ימים שבמהלכם יוכל העוסק למסור את אותה הודעת SMS.

<איתי עצמון: אני חושב שההערה הזאת מוצדקת.

איתן כבל: אני אגיד לכם ממה אני מפחד, אני מפחד שמתחילים טווחים וכו' - - -

<איתי עצמון: הטווחים קיימים גם היום, גם תקופת ההודעה היא טווח.

איתן כבל: תרשה לי, לא סתם הזזנו את זה בעוד מספר ימים.

איתן כבל: קיימנו את הדיון כאן, אתה זוכר, ונראה שצריך את הזמן הזה לשני הצדדים.

איתן כבל: לכן, אני אומר: ובלבד שזה לא נופל על שבת ומועדי ישראל.

איתן כבל: במקום להתחיל לשחק עם - - -

<יפה חובב: אנחנו רק רוצים להעיר איזושהי הערה אחת קטנה, אנחנו חושבים שאם זה ייעשה ביום אחד זה ייצור איזשהו עומס על העוסקים.

איתן כבל: כולם נכנסו באותו יום?

<יפה חובב: לא, אבל אנחנו רוצים להיערך לזה כמו שצריך.

איתן כבל: אין סרט כזה, סטטיסטית אין סרט כזה שבדיוק באותו יום פג התוקף של כולם.

איתן כבל: אין חיה כזאת.

איתן כבל: עומס על מי?

איתן כבל: אולי את לא יודעת, היום אפילו לא צריך מכונות, יש לך אפליקציה.

<יפה חובב: אבל ישנם מבצעים שנכנסות בהם קבוצות.

מירב בן ארי: אין בעיה, אז אפשר לומר: כל עוד שזה לא נופל על שבת או חג.

איתן כבל: או אחד ממועדי ישראל.

<איתי עצמון: או כל מועד אחר?

איתן כבל: או כל מועד.

<איתי עצמון: יש גם חגים מוסלמים וכו'.

איתן כבל: אז אפשר להגיד את זה.

<איתי עצמון: חג או מועד?

איתן כבל: חגים או מועדים של כל הדתות.

מירב בן ארי: של מדינת ישראל.

<לאה ורון: אפשר לכתוב חג.

איתן כבל: שבת וחגים.

<לאה ורון: הייתי כותבת פה: ביום שישי, שבת או חג.

איתן כבל: כן, נכון, זה מספיק.

<איתי עצמון: אין לי בעיה.

<איתי עצמון: ואם מדובר על יום שבת אז ההודעה תימסר יום לאחר מכן?

איתן כבל: יום לאחר מכן, כן.

<איתי עצמון: אוקיי, אז אנחנו נוסיף את הניסוח אם זה מקובל.

איתן כבל: כן, מבחינתי אין בעיה.

<לאה ורון: עו"ד חובב, את שומעת?

<יפה חובב: אני שומעת.

<יפה חובב: אנחנו באנו ואמרנו שאנחנו היינו מעדיפים שיהיה טווח, אנחנו גם הצענו איזשהו נוסח שאם מסר בין 30 עד 20 ימים לפני מועד סיום העסקה - - -

איתן כבל: אני אגיד לך מה העניין שמפריע לי, הזזנו ל-21 יום אבל אני לא רוצה שזה יהיה יותר מזה.

מירב בן ארי: התחלנו ב-14 קודם כל.

איתן כבל: אני לא רוצה שזה יהיה יותר מדי, התכוונתי לזה.

איתן כבל: למה אני אומר לך את זה?

איתן כבל: גם אם אתה צריך את הטווח, אתה מקבל את ה-SMS, זה לא שכל עולמך עומד עכשיו כי קיבלת SMS – לא.

איתן כבל: אנחנו חיים, כולנו אומרים: נסתכל אחר כך וכו'.

איתן כבל: אני רוצה שזה יהיה טווח שאתה לא יכול לקחת אותו עוד פעם ולהזיז את זה יתר על המידה מהאירועים.

מירב בן ארי: נכון.

מירב בן ארי: גם התחלנו ב-14 וקיבלנו את ההחלטה שלהם ל-21 יום – עכשיו אתם אומרים ל-30 יום?

איתן כבל: אני מודה לכם, יהיה את התיקון ברוח הדברים שאנחנו שוחחנו עליהם.

איתן כבל: כן, אדוני, בבקשה.

<איתי עצמון: חידוד נוסף לעניין התחולה: כרגע, לפי המוצע, הוראות חוק זה אמורות לחול על עסקה לתקופה קצובה שנעשתה לפני יום כניסתו לתוקף של החוק, ובלבד שמועד סיום העסקה הוא 21 ימים לפחות אחרי יום התחילה.

<איתי עצמון: שמנו לב לאחר הקריאה הראשונה שהוראות התחולה לא מתייחסות לחלק הראשון של הצעת החוק לעניין מועד סיום העסקה בהבלטה מיוחדת ובאותיות ברורות וקריאות בחוזה בכתב או במסמך, ואני חושב שצריך להוסיף איזושהי הוראה שלפיה הוראות החוק יחולו גם על עסקאות שנעשו לפני יום התחילה ובלבד שמועד סיום העסקה הוא לפחות 3 חודשים אחרי יום התחילה, מכיוון שלפי החוק היום העוסק אמור למסור במהלך 3 החודשים שלפני סיום העסקה, לציין בחשבונית או בחוזה את מועד סיום העסקה.

איתן כבל: מאה אחוז, בסדר גמור.

<הילה דוידוביץ- בלומנטל: בחשבונית, בחוזה זה לא רלוונטי מן הסתם.

איתן כבל: כן, ברור.

איתן כבל: אוקיי, שני התיקונים האלה מקובלים.

איתן כבל: כן, אדוני.

<רן מלמד: האם ה- SMSשיישלח יכלול גם מספר טלפון שאפשר יהיה לחזור אליו כדי לבצע שינויים?

איתן כבל: לדעתי, חובה.

איתן כבל: אני אגיד לך משהו, להערכתי, אין לי ספק, זה אינטרס של העוסק.

<רן מלמד: אני מסכים אתך שזה צריך להיות אבל אני לא יודע אם יש.

איתן כבל: צריך.

מירב בן ארי: היום גם, אם אתה רוצה את החבילה הרחבה יותר, יש את הטלפון, הם תמיד כותבים את המשלוח.

<רן מלמד: כן, אבל זה יכול להישלח מטלפון חסוי.

איתן כבל: רן, חבל, העניין ברור.

מירב בן ארי: אנחנו נבדוק את זה.

<חנה טירי: אני לא רוצה שזה יהפוך לספאם בסופו של דבר, שזה יהיה איזה סוג של פרסומת.

<חנה טירי: המטרה של ה- SMS היא להודיע לצרכן על מועד סיום העסקה הכתובה פה.

איתן כבל: אני מסכים אתה.

<חנה טירי: אם כבר נשים טלפון וכו' זה כבר נורא שיווקי.

איתן כבל: חנה, דעתך התקבלה, תודה רבה.

איתן כבל: אם העסק ימצא חן בעיניו הוא יידע איך להגיע אליו, ואם לא, הוא ממילא - - -

<איתי עצמון: אני רק רוצה לתקן את מה שאמרתי, אני לא בטוח לעניין המועד שלגביו אמורות לחול הוראות הצעת החוק על התיקון לעניין החוזה או מסמך בכתב, כי כרגע התיקון המוצע הוא בפסקה (1) של סעיף קטן (ב), שהמועד האמור יצוין בהבלטה מיוחדת ובאותיות ברורות וקריאות.

<איתי עצמון: חנה, יש לך הצעה לעניין הזה?

<חנה טירי: עוד פעם, אני לא הבנתי את הדילמה.

<איתי עצמון: הדילמה היא מה תהיה ההוראה שתחיל את הוראות החוק על עסקאות שנערכו לפני יום התחילה, כלומר, עסקאות קיימות, לעניין ההוראה שמחייבת לציין בחוזה או במסמך בכתב את מועד סיום העסקה.

<חנה טירי: לא, אני חושבת שזה לא צריך לחול.

<איתי עצמון: לא.

<חנה טירי: זה ממועד יום התחילה כי חוזה זה יום עשיית העסקה.

<הילה דוידוביץ- בלומנטל: אבל בחשבונית אפשר.

<חנה טירי: לא, הוא לא מדבר על החשבונית.

<איתי עצמון: לגבי החשבונית אין תיקון.

<חנה טירי: לגבי החשבונית, דיברנו על זה.

<הילה דוידוביץ- בלומנטל: אז חוזה ברור שלא.

<איתי עצמון: בסדר, אז אני חוזר בי מההערה.

איתן כבל: אני מעלה להצבעה את סעיפים 1 ו-2 עם התיקונים והתוספות, מי שבעד ירים את ידו.

איתן כבל: חברת הכנסת מירב בן ארי במקום חבר הכנסת רועי פולקמן.

איתן כבל: בעד – פה אחד

איתן כבל: ההצעה אושרה להעלאה לקריאה שנייה ושלישית במליאה.

איתן כבל: אני מודה לך על הצעת החוק.

איתן כבל: תודה, הישיבה נעולה.